“เงินบาท” วันนี้เปิดตลาด 34.68 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.68 บ. อ่อนค่าจากปิดตลาดวานนี้ 34.59 บ. ชี้กรอบเคลื่อนไหว 34.50 - 34.80 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 34.80 บาท/ดอลลาร์
“เงินบาท” วันนี้เปิดตลาด 34.68 บ. อ่อนค่าจากปิดตลาดวานนี้ 34.59 บ. ชี้กรอบเคลื่อนไหว 34.50 - 34.80 บ./ดอลลาร์
23 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(23 ก.พ.66) เปิดตลาด 34.68 บาท/ดอลลาร์ อ่อนค่ากว่าราคาปิดตลาดเมื่อวานที่ระดับ 34.59 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ หลังจากธนาคารกลางสหรัฐ (เฟด) เปิดเผยรายงานการประชุมซึ่งบ่งชี้ว่า กรรมการเฟดส่วนใหญ่สนับสนุนให้คณะกรรมการเฟดเดินหน้าปรับขึ้นอัตราดอกเบี้ยเพื่อสกัดเงินเฟ้อต่อไป
นอกจากนี้ นักลงทุนยังคงจับตาข้อมูลเศรษฐกิจที่จะมีการเปิดเผยในวันนี้ได้แก่จำนวนผู้ขอรับสวัสดิการว่างงานรายสัปดาห์ และการผลิตภัณฑ์มวลรวมภายในประเทศ (GDP) ไตรมาส 4/2565 รวมทั้งดัชนีราคาการใช้จ่ายเพื่อการบริโภคส่วนบุคคล (PCE) เดือนม.ค.ในวันศุกร์ที่ 24 ก.พ.
โดยวานนี้นักลงทุนต่างชาติขายสุทธิทั้งในตลาดหุ้น และตลาดพันธบัตร เท่ากับ 4,278 และ 365  ล้านบาท ตามลำลับ โดยมองกรอมค่าเงินบาทวันนี้เคลื่อนไหวในช่วง 34.50 – 34.80 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.80 บาท/ดอลลาร์